**ΔΕΛΤΙΟΥ ΤΥΠΟΥ**

**Gender Equality Charter Mark Project**

Expanding the use of the 'Gender Equality Charter Mark for Schools' across Europe

Grant Agreement Number: 2018-1-UK01-KA201-048271

Το Παιδαγωγικό Τμήμα Προσχολικής Εκπαίδευσης του Πανεπιστημίου Θεσσαλίας έχοντας συμμετάσχει στις δράσεις του ερευνητικού ευρωπαϊκού προγράμματος Erasmus+ με τίτλο **Gender Equality Charter Mark (GECM)**: *Expanding the use of the 'Gender Equality Charter Mark for Schools' across Europe*, με επιστημονική υπεύθυνη την καθηγήτρια Άννα Χρονάκη διοργανώνει Ημερίδα με θέμα Αγγίζοντας το Φύλο στην Εκπαίδευση: *Θέματα Φύλου και Ισότητας στο Σχολείο***. Η ημερίδα θα πραγματοποιηθεί την Τρίτη 20 Ιουλίου 2021: 10.00 με 16.00 στην πλατφόρμα zoom.**

* Για δηλώσεις συμμετοχής επικοινωνήστε άμεσα με την ηλεκτρονική διεύθυνση *genderpaideia@uth.gr*.
* *Η διεύθυνση zoom θα σταλεί στα προσωπικά email των ατόμων που θα δηλώσουν συμμετοχή.*
* Οι θέσεις είναι περιορισμένες αυστηρά σε 50 και θα τηρηθεί σειρά προτεραιότητας.
* Με την ολοκλήρωση των διαλέξεων και των εργαστηρίων θα λάβετε βεβαίωση παρακολούθησης.

Ακολουθεί το πρόγραμμα της ημερίδας και η περιγραφή του προγράμματος:

1. Πρόγραμμα Ημερίδας
2. Συνοπτική Περιγραφή του προγράμματος GECM
3. **ΗΜΕΡΙΔΑ με θέμα**

Αγγίζοντας το Φύλο στην Εκπαίδευση: *Θέματα Φύλου και Ισότητας στο Σχολείο*

***Τρίτη 20 Ιουλίου 2021: 10.00 με 16.00***

*Για να παρακολουθήσετε την ημερίδα δηλώστε συμμετοχή στέλνοντας το ονοματεπώνυμό σας στο* *genderpaideia@uth.gr* *και θα σας αποσταλεί λινκ για την σύνδεσή σας στην πλατφόρμα zoom.*

Βαδίζοντας προς την ολοκλήρωση του Ευρωπαϊκού Προγράμματος GECM: Gender Equality Charter Mark for Schools, στο οποίο το Πανεπιστήμιο Θεσσαλίας συμμετέχει και συνεργάζεται με ακόμη οκτώ φορείς, οργανώνεται ημερίδα η οποία αφορά μια σειρά από διαλέξεις και εργαστήρια για θέματα *Φύλου και Ισότητας* στο σχολείο. Στόχος είναι να συζητηθεί πως μπορεί να ενημερωθεί, να ενεργοποιηθεί και να αυτο-οργανωθεί μια σχολική κοινότητα από τα κάτω γύρω για ζητήματα ενεργούς πολιτικής για το φύλο. Τόσο οι διαλέξεις όσο και τα εργαστήρια είναι ανοικτά σε όλους, όλα και όλες - εκπαιδευτικούς, φοιτήτριες/ες, μαθητές/τριες και στελέχη της εκπαίδευσης.

* **Οι θέσεις είναι περιορισμένες αυστηρά σε 50 και θα τηρηθεί σειρά προτεραιότητας.**
* **Με την ολοκλήρωση των διαλέξεων και των εργαστηρίων θα λάβετε βεβαίωση παρακολούθησης.**

**Πρώτο μέρος**

10.00: Έναρξη και Χαιρετισμοί

10.10: *Αγγίζοντας το Φύλο στην Εκπαίδευση,* Άννα Χρονάκη, Καθηγήτρια ΠΘ

10.30: *Το Φύλο ως Δόλωμα,* Χλόη Κολύρη, Ψυχαναλύτρια

10.50: *Η Σχολική Κοινότητα Συζητά Ζητήματα Φύλου,* Βίλμα Μενίκη, Εκπαιδευτικός/Ακτιβίστρια, Δημιουργός ντοκιμαντέρ οι Κατίνες μου

11.10: *Tα Αορατοποιημένα Ίντερσεξ Παιδιά στο Σχολείο,* Ρηνιώ Συμεωνίδου, Γονέας/Ακτιβίστρια, Συνιδρ. Intersex Greece, Ιστορικός Ευρ. Πολιτισμού

11.30: Συζήτηση

*12.00: Διάλειμμα*

**Δεύτερο μέρος**

12.30: Ι*στοριογραφία Φύλου και Κινημάτων,* Δήμητρα Τζανάκη, Δρ. Παν/μίου Οξφόρδης και Περσεφόνη Κερεντζή, Εκπαιδευτικός, Υποψήφια Δρ. ΕΚΠΑ

13.00: *Γλώσσα και Φύλο,* Πηνελόπη Καρδάση, Εκπαιδευτικός, Μετ/κή φοιτήτρια ΠΘ

13.30: Συζήτηση

*14.00: Διάλειμμα*

14.15: *Αριθμοί και Φύλο,* Νικόλαος Βλασερός, Εκπαιδευτικός, Δρ. Παν/μίου Λάφμπορο

14.45: *Η Δική μας Πράξη,* Ειρήνη Λαζαρίδου, Εκπαιδευτικός, Υποψήφια Δρ. ΠΘ, και Έφη Μανιώτη, Εκπαιδευτικός, Υποψήφια Δρ. ΠΘ

15.15: Συζήτηση

16.00: Λήξη

**2. Το Πρόγραμμα GECM**

Αντικείμενο του ερευνητικού προγράμματος με διάρκεια από 01-12-2018 έως 31-08-2021 είναι η συστημική προσέγγιση ζητημάτων που αφορούν την έμφυλη ισότητα στην πρωτοβάθμια και προσχολική εκπαίδευση στην Ευρώπη. Οι 9 συνολικά εταίροι που συμμετέχουν στις δράσεις περιλαμβάνουν τους εξής:

* Development Education Centre South Yorkshire (DECSY), Sheffield, UK.
* Sudwind Association for Development Policy and Global Justice, Vienna, Austria.
* OXFAM Italia, Florence, Italy.
* Forum za Slobodu Odgoja, Zagreb, Croatia.
* Peace Education Institute, Helsinki, Finland.
* University of Thessaly (UTH), Volos, Greece.
* Anthropolis Association, Budapest, Hungary.
* Center for Citizenship Education (CEO), Warsaw, Poland.
* Slovenske Centrum pre Komunikaciu a Rozvoj, Bratislava, Slovakia.

Κύριος στόχος είναι η προαγωγή ισότιμων ως προς το φύλο εκπαιδευτικών ευκαιριών, η εξάλειψη έμφυλων στερεοτύπων και προκαταλήψεων στις διδακτικές πρακτικές και στα γνωστικά αντικείμενα, η διαμόρφωση ενός ευαισθητοποιημένου ως προς το φύλο εκπαιδευτικού περιβάλλοντος μάθησης και αλληλόδρασης (εντός και εκτός τάξης), στην ηγεσία και στο τρόπο λήψης αποφάσεων εντός σχολικής κοινότητας αλλά και η καλλιέργεια στάσεων και κριτικής σκέψης που συνδέονται με την ταυτότητα φύλου. Κύριοι αποδέκτες είναι μαθητές ηλικίας 3-18 χρονών, εκπαιδευτικοί αλλά και η ευρύτερη κοινωνία.

